
DR.30.09.2021 73 

 
Kempen Dadah Musuh Negara juga perlu terus dijayakan secara besar-besaran 

dan semua platform media yang ada khususnya media baharu. Saya berpandangan 
program kesedaran menentang dadah ini perlu dipupuk seawal anak kecil di tadika. 
Kemudiannya ia berkesinambungan hingga ke sekolah, IPT, tempat kerja, komuniti, 
taman, desa dan setiap ceruk rantau seluruh negara. 

 Statistik Jabatan Siasatan jenayah Narkotik (JSJN) Bukit Aman berkaitan kes 
dadah pada tahun 2020 menunjukkan kumpulan umur 30-an paling ramai ditangkap atas 
kesalahan dadah. Ketua Pengarah Agensi Antidadah Kebangsaan (AADK) pula 
mendedahkan statistik seramai 1,275 orang positif pelbagai jenis dadah daripada 42,409 
murid sekolah menengah di seluruh negara yang disaring pada tahun 2019. Justeru, saya 
ingin tahu apakah status terkini pelaksanaan projek rintis AADK yang diterajui pegawai 
daerah dalam merealisasikan Dasar Dadah Negara agar kita berjaya mencapai sasaran 
dadah terkawal 2020. 

 Seterusnya, saya ingin bangkitkan apa yang saya sebutkan sebelum ini 
berkenaan isu Hadiah Latihan Persekutuan (HLP). Dalam jawapan bertulis baru-baru ini, 
pihak lembaga biasiswa masih mengekalkan keputusan untuk mendenda pemegang PhD 
dan sarjana kerana melebihi masa tempoh yang ditetapkan. Difahamkan denda 
RM120,000 hingga RM160,000. 

■1650 

Sebelum keputusan mendenda, saya dimaklumkan telah ada keputusan 
melepaskan penerima HLP Kohort 2014 dan sebelumnya yang telah menyiapkan 
pengajian dengan jayanya sebelum 31 Disember 2018.  Keputusan baharu sepatutnya 
ialah untuk menerima HLP kohort baharu bermula tahun 2015 dan ke atas.  Mohon pihak 
kementerian menangani isu ini dengan kadar segera.  

Seterusnya, saya ingin menarik perhatian Dewan agar pengusaha bas sekolah 
dan ekspres dibantu selepas pasca COVID-19.  Apakah langkah drastik pihak 
kementerian bagi menstabilkan semula pengusaha bas sekolah dan ekspres selepas 
pandemik ini?   

Seterusnya, apakah langkah-langkah ke hadapan untuk menstrukturkan semula 
pegawai penyelaras masjid daerah di seluruh negara yang masih lagi bertaraf kontrak?  

Seterusnya, dalam sistem pendidikan untuk RMKe-12, apakah langkah-langkah 
yang efektif untuk meletakkan tulisan jawi mampu dikuasai oleh pelajar di seluruh negara.  
Ini kerana apabila jawi di peringkat SPM telah ditiadakan, soalan yang membawa 10 
markah yang mengakibatkan tulisan jawi tidak lagi menjadi tulisan yang serius untuk 
dipelajari.  Saya merayu agar pihak KPM dapat mencari jalan agar tulisan jawi tidak hilang 
untuk dikuasai oleh generasi akan datang.  Saya sentiasa membangkitkan isu ini melalui 
Dewan ini agar khazanah warisan bangsa tidak dilupakan.  

Untuk akhirnya, saya juga ingin membawa suara keluhan rakyat Jerai yang 
menjadi mangsa kepala air pada Ogos lalu.  Mudah-mudahan apa yang disuarakan dapat 
didengari oleh pihak kerajaan kerana sehingga sekarang hujan masih lebat dan sungai-
sungai masih belum diperdalam.  Mudah-mudahan dengan usaha-usaha cepat― katanya 
duit telah pun turun sebanyak RM1.8 juta.  Mudah-mudahan dengan musim hujan yang 
turun ini dapat menyelesaikan masalah rakyat di Parlimen Jerai yang terkena musibah 
banjir.  

Tuan Yang di-Pertua, dengan ini, saya menyokong usul RMKe-12.  Sekian, 
wabillahi taufiq walhidayah wassalamualaikum warahmatullahi wabarakatuh. 

Tuan Yang di-Pertua:  Waalaikumsalam.  Terima kasih Yang Berhormat Jerai.  
Seterusnya Yang Berhormat Hulu Selangor ada?  Yang Berhormat Hulu Selangor, 
silakan. 

 

4.52 ptg. 

Puan June Leow Hsiad Hui [Hulu Selangor]:  Terima kasih Tuan Yang di-
Pertua.  Tanpa membuang masa, Hulu Selangor ingin terus kepada perkara utama yang 
perlu dibangkitkan dalam perbahasan RMKe-12. 



Kempen Dadah Musuh Negara juga perlu terus dijayakan secara besar-besaran dan semua platform media yang ada khususnya media baharu. Saya berpandangan program kesedaran menentang dadah ini perlu dipupuk seawal anak kecil di tadika. Kemudiannya ia berkesinambungan hingga ke sekolah, IPT, tempat kerja, komuniti, taman, desa dan setiap ceruk rantau seluruh negara. Statistik Jabatan Siasatan jenayah Narkotik (JSJN) Bukit Aman berkaitan kes dadah pada tahun 2020 menunjukkan kumpulan umur 30-an paling ramai ditangkap atas kesalahan dadah. Ketua Pengarah Agensi Antidadah Kebangsaan (AADK) pula mendedahkan statistik seramai 1,275 orang positif pelbagai jenis dadah daripada 42,409 murid sekolah menengah di seluruh negara yang disaring pada tahun 2019. Justeru, saya ingin tahu apakah status terkini pelaksanaan projek rintis AADK yang diterajui pegawai daerah dalam merealisasikan Dasar Dadah Negara agar kita berjaya mencapai sasaran dadah terkawal 2020. Seterusnya, saya ingin bangkitkan apa yang saya sebutkan sebelum ini berkenaan isu Hadiah Latihan Persekutuan (HLP). Dalam jawapan bertulis baru-baru ini, pihak lembaga biasiswa masih mengekalkan keputusan untuk mendenda pemegang PhD dan sarjana kerana melebihi masa tempoh yang ditetapkan. Difahamkan denda RM120,000 hingga RM160,000. #1650 Sebelum keputusan mendenda, saya dimaklumkan telah ada keputusan melepaskan penerima HLP Kohort 2014 dan sebelumnya yang telah menyiapkan pengajian dengan jayanya sebelum 31 Disember 2018. Keputusan baharu sepatutnya ialah untuk menerima HLP kohort baharu bermula tahun 2015 dan ke atas. Mohon pihak kementerian menangani isu ini dengan kadar segera. Seterusnya, saya ingin menarik perhatian Dewan agar pengusaha bas sekolah dan ekspres dibantu selepas pasca COVID-19. Apakah langkah drastik pihak kementerian bagi menstabilkan semula pengusaha bas sekolah dan ekspres selepas pandemik ini? Seterusnya, apakah langkah-langkah ke hadapan untuk menstrukturkan semula pegawai penyelaras masjid daerah di seluruh negara yang masih lagi bertaraf kontrak? Seterusnya, dalam sistem pendidikan untuk RMKe-12, apakah langkah-langkah yang efektif untuk meletakkan tulisan jawi mampu dikuasai oleh pelajar di seluruh negara. Ini kerana apabila jawi di peringkat SPM telah ditiadakan, soalan yang membawa 10 markah yang mengakibatkan tulisan jawi tidak lagi menjadi tulisan yang serius untuk dipelajari. Saya merayu agar pihak KPM dapat mencari jalan agar tulisan jawi tidak hilang untuk dikuasai oleh generasi akan datang. Saya sentiasa membangkitkan isu ini melalui Dewan ini agar khazanah warisan bangsa tidak dilupakan. Untuk akhirnya, saya juga ingin membawa suara keluhan rakyat Jerai yang menjadi mangsa kepala air pada Ogos lalu. Mudah-mudahan apa yang disuarakan dapat didengari oleh pihak kerajaan kerana sehingga sekarang hujan masih lebat dan sungai- sungai masih belum diperdalam. Mudah-mudahan dengan usaha-usaha cepat-- katanya duit telah pun turun sebanyak RM1.8 juta. Mudah-mudahan dengan musim hujan yang turun ini dapat menyelesaikan masalah rakyat di Parlimen Jerai yang terkena musibah banjir. Tuan Yang di-Pertua, dengan ini, saya menyokong usul RMKe-12. Sekian, wabillahi taufiq walhidayah wassalamualaikum warahmatullahi wabarakatuh. Tuan Yang di-Pertua: Waalaikumsalam. Terima kasih Yang Berhormat Jerai. Seterusnya Yang Berhormat Hulu Selangor ada? Yang Berhormat Hulu Selangor, silakan. 4.52 ptg. Puan June Leow Hsiad Hui [Hulu Selangor]: Terima kasih Tuan Yang di- Pertua. Tanpa membuang masa, Hulu Selangor ingin terus kepada perkara utama yang perlu dibangkitkan dalam perbahasan RMKe-12.